Oras ne'e daudaun, tetun maka lian ne'ebé ema ko'alia barakliu iha Timor-Leste, tanba kleur tiha ona sai língua franca ba grupu sira hotu. Realidade ne'e nu'udar rezultadu husi Istória Timor-Leste nian hori uluk. Tetun ne'e lian ida be hola parte iha família linguístika austronézika. Família linguístiku ne'e nia abut, tinan rihun hira liubá, iha Formoza no mós Xina kontinentál súl karik, maibé depois halekar ba área luan husi Formoza to'o Zelándia Foun no husi Madagáskar to'o nusa sira iha Oseanu Pasífiku nia klaran.